Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11074

h) a kezdeti emelkedési területeken levő akadályok és a szükséges biztonsági elkülönítés értékei. 2.2.7.3 II. és III. kategóriás műszeres megközelítést és leszállást csak akkor engedélyezzenek, ha futópályamenti látástávolság érték (RVR) tájékoztatás áll rendelkezésre. 2.2.7.4 Ajánlás – A műszeres megközelítés és leszállás végrehajtására 800 méter látástávolság alatti helikopter repülőtéri üzemeltetési minimumot csak akkor engedélyezzenek, ha futópályamenti látástávolság érték (RVR) tájékoztatás, vagy pontosan mért illetve észlelt látástávolság érték áll rendelkezésre. 2.2.8 Tüzelőanyag és olaj nyilvántartás 2.2.8.1 A járató vezessen tüzelőanyag és olaj nyilvántartást annak érdekében, hogy a járató állama számára bizonyíthassa, hogy minden egyes repülés esetében eleget tettek a 2.3.6 pont előírásainak. 2.2.8.2 A tüzelőanyag és olaj nyilvántartást a járató három hónapig örizze meg. 2007/70/II. szám 2.2.9 Személyzet 2.2.9.1 Légijármű parancsnok – A járató minden egyes járatra jelöljön ki egy légijármű-vezetőt, aki a parancsnoki feladatokat látja el. 2.2.9.2 Repülési idő, repülési szolgálati időtartam és pihenőidő – A járató dolgozzon ki szabályokat és előírásokat a repülési idő és a repülési szolgálati időtartam korlátozására, továbbá a megfelelő pihenőidő biztosítására a személyzet minden tagja számára. Ezeket a szabályokat a járató állama által meghatározott, vagy jóváhagyott előírásokkal összhangban dolgozzák ki és vegyék fel az üzemeltetési kézikönyvbe. 2.2.9.3 A járató rendszeresen tartsa nyilván a személyzet minden tagjának repülési idejét, repülési szolgálati, valamint pihenő idejét is. Megjegyzés: A korlátozások kidolgozásával kapcsolatos útmutató a C. Mellékletben található. 2.2.10 Utasok 2.2.10.1 A járató biztosítsa, hogy az utasokkal megismertessék a következő eszközök elhelyezkedését és használatát:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes